Den Vest-Sjællandske Avis, 1829-05-09
Nyeste Post-Efterretninger. Følgende Raisonnement læses fra det Preussiske, dateret 18de April: Mange af vore Politiker befrygte at de Europæiske Anliggender ville blive stedse meere forviklede. Medens England ved at antage Emancipationsbillen befrier sig fra en langvarig indvortes Sygdom og erholder Kraft til at tale med ved de Europæiske Anliggender saa er Frankerige ved den nye Gjæring i Gemytterne formedelst Communelovens og Departementallovens Tilbagetagelse neppe meere istand til nogen udvortes Virksomhed. Denne forandrede Stilling af disse to Europæiske Hovedmagter kan have den mægtigste Jndflydelse paa den forestaaende Politik. Skulde nu Rusland, som man sikkert troer, ikke kunne give efter, saa holde disse Politiker Udbruddet af en almindelig Europæisk Krig for ikke at være ganske usandsynlig. Preussen kunde neppe beklage sig over en saadvn Forvikling; thi da det er udrustet til ethvert Angreb, saa kunde det kun vinde derved; thi hvor det vilde henvende sin Magt, vilde det bestemme Udfaldet. Man er her overbeviist om, at det i Nødsfald vil benytte Øieblikket, (hvortil mener man til at besætte et vist Land?) og vide at soutinere sin Plads i de Europæiske Hovedmagters Række. Man taler og vigtige Underhandlinger som i dette Øieblik skulle finde Sted imellem Rusland og Sverrig, og hvori Preussen ligeledes deeltager. Gienstanden for disse Underhandlinger skal være at tage visse fælles Forholdsregler for et vist mueligt Tilfælde. En vis Magts Medvirkning skal man i Forveien have forsikkret sig; men med Hensyn til Sverrig er man endnu ikke kommet til et ganske bestemt Resultat, Man tilføier, at der skal være gjort denne Magt. fra en anden Kant saadanne Forslag, som endnu holde Vægtskaalene af de politiske Jnterresser i en Ligevægt med hinanden. Hr. von Royer er afreist som Preussisk Gesandt til Constantinopel; han medtager Foræringer for 38,000 Rdlrs. Værdie til Sultanen, bestaaende af Preussiske Fabrikater, især Fløiels- og Silketøier, og to kostbare Pistoler; saa at det næsten synes, som at Preussen vil paatage sig en Mæglers Rolle ved de Tyrkiske Anliggender, hvilke Dag for Dag blive meere vanskelige. – Det Engelske Blad Coureren yttrer sin Kummer over, at alle Forsøg, paa at stifte Fred imellem Rusland og Porten, have hidindtil været forgiæves; endskiøndt den holder det for sandsynligt, at det ikke vil kunne lykkes Rusland at tilføie det Tyrkiske Rige nogen væsentlig Skade; tillige fremsætter dette Blad det Spørgsmaal, om det er rigtigt at man tillader Fortsættelsen af denne Kamp under det nærværende Handelstryk, som tager saameget til ved Krigen i Orienten. – Et Fransk Blad vil endog vide, at Fyrsten af Lieven og hans Gemalinde staae i Begreb med at forlade England og at han maaskee ikke vil komme tilbage dertil, og at da Hr. v. Matuschewitsch eller Greve Stroganoff skulle komme til at træde i hans Sted. Man siger, at der hersker den Mening ved den Engelske Marine i Middelhavet, at den snart vil blive sat i en større Virksomhed og da de mange Officere, som staae paa halv Sold, skulde blive ansatte paa Flaaden; ligeledes at den nye Storvezier, Redschid Pascha, skal ikke miskiende Englands Hensigter; men giøre alt for paa nye igien at oprette en venskabelig Forbindelse med denne sin troe Allierede. (Jmidlertid synes alle disse Hentydninger paa et forestaaende Udbrud af en Misforstaaelse imellem Rusland og England i Anledning af de Tyrkiske og Græske Anliggender ikke at være andet end løs Avissnal og Gisninger, eller i det høieste kun diplomatiske Demonstrationer ved de Underhandlinger som finde Sted i dette Øieblik; thi Englands indvortes Forfatning i dette Tidspunkt, saaledes som den skildres i England selv, synes ikke at giøre det sandsynligt, at denne Magt vil indlade sig i en kostbar og tvivlsom Krig, hvor saameget er at vinde ved fredelige Underhandlinger.) Det hedder saaledes i de nyeste Beretninger fra Londen af 1ste Mai, at Fonds falde betydeligt, at de 30. Apr. bleve 500000 Pd. St. i Conf. Fonds udbudte. til Salg. Hovedaarsagen til deres Fald, synes at være Landets svækkede Handelstilstand; thi denne Svaghed i Handelen udbreder sig uden Undtagelse over enhver Green, og man frygter for alvorlige Følger deraf for Statsindtægterne. De politiske Anliggenders nærværende Tilstand, kan vel ogsaa biedrage noget dertil; men Sagen er endnu for fiern til at den kan frembringe et bestemt Jndtryk. Silkevæverne i Spitalfields ere i en saadan Nød, at de maae gaae om og tigge, da alle Subskriptioner til deres Fordeel have været utilstrækkelige, eftersom ikke færre end 20,000 Mennesker ere blevne arbeidsløse. En Concert skal holdes til deres Fordeel, som Demoiselle Sonntag vil understøtte med sine Talenter. (Skulle derfor Politikernes Formodninom at England vilde gribe til Vaaben under de nærværende Conjunkturer have nogen Grund, saa maae det kunne betragtes som en Følge af dets Trang til at ophielpe sin Handel og indvortes Jndustrie, hvilket ingenlunde kan ansees for sandsynligt.) Til de løse politiske Rygter, som for nærværende Tid ere i Omløb kan ogsaa anføres. dette: at Prins Gustav af Sverrig skal udvælges til Konge i Grækenland, og derpaa formæles med Kongen af Nederlandenes Datter. Mere paalidelig end alle disse Efterretninger er den, at den Russiske Keiser, vil den 24de Mai d. A. lade sig krone i Varschau til Konge af Polen, i hvilken høi idelige Handling Hans Gemalinde Keiserinde Alexandra skal deeltage.